Hikaya

## Hikaya
Hikaya wani nau’i ne na adabin baka da ke ƙunshe da labarai masu kanshi-kanshin gaskiya na wasu fitattun mutane da aka yi a baya. Cewar Dangambo, hikaya Labari ne na manyan mutane, ba annabawa ba, da abinda ya faru a garesu. Missali hikayar wani halifa,sahabi ko wani Babban sarki ko kuma wani attajiri. mai tsari wanda ake bayarwa domin koyarwa, faɗakarwa ko nishaɗantarwa. Hikaya na iya danganta da rayuwar mutane, abubuwan tarihi ko abubuwan da ake iya fuskanta a zahiri. 

Hikaya ba lallai ta ƙunshi abubuwan almara ko dabbobi masu magana ba, kuma tana iya faruwa a kowane lokaci, ba sai da dare kawai ba. Haka kuma, hikaya na iya shafar manya fiye da yara.

### Siffofin Hikaya
Hikaya na da wasu siffofi da ke bambanta ta da sauran nau’o’in adabin baka, daga cikinsu akwai:
* Samuwar labari mai tsari (farko, tsakiya da ƙarshe)
* Ƙunsar darasi ko faɗakarwa
* Yawanci tana shafar rayuwar ɗan Adam
* Ba lallai ta ƙunshi abubuwan almara ba.

### Hikayar Kunkuru da Gauraki
Wata rana, wasu Gauraki guda biyu, za su yi balaguro, sai wani Kunkuru abokinsu, ya rokesu, su tafi da shi.  Suka ce, "to, kai gashi ba ka da fukafukai. Yaya za mu iya tafiya tare?" Ya nace shi dai, sai sun yafi da shi. Don kaha, sai suka yi dabara, suka dakko wata sanda, kowacce tsuntsuwa ta kama gefen sandar guda.shi kuma Kunkuru ya rike sandar da bakinka, suka tashi da shi. Suna cikin tafiya a sama, Sai suka zo wucew ta kan wani hari,ga wani abin dariya na aukuwa a garin. Sai kuwa daya gaurakiyar ta ce,"la! Kin ga wani abin dariya Zomo na korar Akuya,_ ko da'yar uwar ta duba ta ga haka, sai ta kyalkyale da dariya hari

### Misalan Hikayoyi
A cikin adabin baka na Hausa, hikayoyi na bayyana sakamakon halayen ɗan Adam a rayuwa. Wasu hikayoyi na koyar da illar munanan ɗabi’u kamar ƙarya, rowa da zalunci, yayin da wasu ke jaddada muhimmancin gaskiya, haƙuri da kyakkyawar mu’amala.

#### Labarin Mutum Mai Rowa
Labarin Mutum Mai Rowa na daga cikin hikayoyin adabin baka na Hausa da ke bayyana illar rowa a cikin al’umma. Hikayar na bayani ne kan wani mutum mai wadata wanda bai kasance mai taimakon jama’a ba duk da irin dukiyarsa. Saboda halayensa na rowa da rashin kyakkyawar mu’amala, al’umma ta nisanta kanta daga gare shi.

A lokacin da wannan mutum ya shiga matsala, bai samu taimako daga jama’a ba, sakamakon rashin karamci da ya nuna a baya. Hikayar na koyar da muhimmancin taimakon juna da kyautata mu’amala tsakanin mutane.

#### Labarin Ɗan Ƙarya
Labarin Ɗan Ƙarya na daga cikin hikayoyin adabin baka na Hausa da ke nuna sakamakon rashin gaskiya. Hikayar na bayani ne kan wani mutum da ya saba yin ƙarya a mu’amalarsa da jama’a, har ta kai mutane suka daina yarda da shi.

Saboda yawan ƙarya, duk maganarsa ta rasa amincewa, ko da a lokacin da yake faɗin gaskiya. Hikayar na jaddada muhimmancin gaskiya da riƙon amana a cikin zamantakewar al’umma.

### Bambanci tsakanin Hikaya da Tatsuniya
Duk da cewa hikaya da tatsuniya dukansu nau’o’in adabin baka ne, suna da bambance-bambance. Hikaya tana da kusanci da gaskiya kuma tana iya faruwa a kowane lokaci, yayin da tatsuniya galibi ke ƙunshe da abubuwan almara da ban mamaki, kamar dabbobi masu magana, kuma ana bayar da ita da dare musamman ga yara.

### Amfani da Hikaya a Al’ummar Hausawa
A al’ummar Hausa, hikaya na taka muhimmiyar rawa wajen tarbiyyar yara da manya. Ana amfani da hikaya wajen koyar da ɗabi’u nagari, faɗakar da jama’a kan munanan halaye, da kuma ƙarfafa kyakkyawar zamantakewa. Hikaya na taimakawa wajen isar da saƙonni cikin sauƙi, musamman ta hanyar labari mai jan hankali.

## Manazarta